google/wiki40b huggingface dataset:
पैंटानल

भूगोल

पैंटानल एक विशालकाय, हल्की ढलान वाला बेसिन है जिसे उपरी व पठारी इलाकों से पानी मिलता है जिसे यह धीरे धीरे पराग्वे नदी व उसकी सहायक नदियों में छोड़ता रहता है। पैराग्वे, ब्राज़ील और बोलिविया में फैला हुआ पैंटानल विश्व का विशालतम आर्द्रभूमि वाला क्षेत्र है। पैंटानल पश्चिम और उत्तर पश्चिम में चिक़्वितानो के सूखे जंगलोॱ, दक्षिण पश्चिम में अरिडचाको के सूखे जंगलों और दक्षिण में आद्र चाको से घिरा हुआ है। केराडो के सवाना उत्तर, पूर्व और दक्षिण पूर्व में मौजूद हैं। पैंटानल में औसत वार्षिक वर्षा 1,000–1,400 मिमि (39–55 in) होती है। इसका औसत तापमान 25 °से (77 °फ़ा) है लेकिन तापमान 0 से 40° से (32 से 104° फ़ा) तक बदलता भी रहता है। 
बारिश के मौसम में यहाँ जलस्तर २ से ५ मीटर तक बढ जाता है। पैंटानल के बेसिन क्षेत्र बेहद उपजाऊ हैं और वर्षा के मौसम में यह आसपास की सभी वनस्पतिजात को पोषक तत्व पहुंचाते है।

जलीयगतिकी

पैंटानल में जलभराव व सूखी जमीन का मौसम आता जाता रहता है। बाढ़ आधारित पैंटानल जैसे जैव पारिस्थितिक तंत्र अपने मौसमी जलप्लावन और निर्जलीकरण से समझे जाते हैं। विभिन्न मौसमों में यहाँ जलस्तर २ से ५ मीटर तक बढ जाता है और निर्जलीकरण के मौसम में यह बहुत नीचे चला जाता है।
समुद्र स्तर से पैंटानल लगभग 80 से तक की ऊँचाई पर है।  यहाँ बाढ के क्षेत्रों में औसत वार्षिक वर्षा 1,000 और के बीच में होती है। अधिकतर बारिश नवंबर से मार्च के बीच होती है।पराग्वे नदी में पैंटानल के हिस्से वाले क्षेत्रों में जलस्तर दो से पाँच मीटर तक बढ जाता है। अन्य क्षेत्रों में यह उतार चढाव कम होता है। निम्न भूमि और घनी वनस्पतियों की वजह से बाढ का पानी धीरे-धीरे (2 से प्रति सेकंड की दर से बाहर निकलता है। ) 
जब ऊपर उठता पानी सूखी जमीन से पहली बार मिलता है तब पानी में ऑक्सीजन की कमी हो जाति है। इसकी वजह से कई बार प्राकृतिक रूप से मछलियों के भारी संख्या में मृत्यु हो जाती है क्योंकि उन्हें ऑक्सीजन नहीं मिलता। (इसका कारण संदेहास्पद है: यह ऑक्सीजन की कमी के बजाए विष (टॉक्सीन) बनाने वाले बैक्टीरिया जो कम वाले ऑक्सीजन जलाशयों में होते हैं, से भी हो सकता है। (मैक्क्लेन 2002))।

वनस्पतियाँ

पैंटानल की वनस्पतियों जिन्हें अक्सर पैंटानल कॉम्पलेक्स भी कहा जाता है आस पास के पारिस्थितिकियों व क्षेत्रों के पेड़-पौधों का मिश्रण है। इनमें आर्द्र उष्णकटिबंधीय अमेजन के वर्षावनों के पौधे, अर्द्ध-शुष्क जंगलों के पौधे जो मुख्यत: पूर्वोत्तर ब्राज़ील में पाये जाते हैं, ब्राज़ील के केराडो सवाना के हरे मैदानों के पेड़-पौधे और बोलीविया और पराग्वे के चाको सवाना की वनस्पतियाँ शामिल हैं।  जंगल अधिकतर ऊंचे क्षेत्रों में पाए जाते हैं जबकि घास के हरे मैदानों में मौसमी जलाप्लवन (जल जमाव) होता है।  पैंटानल का पारिस्थितिकी तंत्र लगभग 3500 प्रजाति के पौधों का घर है।
द्विधात्विक संक्षारण

द्विधात्विक संक्षारण या गैवानिक संक्षारण (bimetallic corrosion या Galvanic corrosion) एक विद्युतरासायनिक प्रक्रिया है जिसमें परस्पर सटाकर रखीं गयी दो धातुओं में से होकर विद्युत धारा बहती है तो उनमें से एक संक्षारण होती है और दूसरी नहीं। इसी गैवानिक अभिक्रिया का उपयोग करते हुए प्राथमिक सेल कार्य करते हैं (वोल्टता उत्पन्न करते हैं)।
मॉडेम

मॉडेम (modem) मॉडुलेटर-डीमॉडुलेटर (modulator-demodulator) का संक्षिप्त रूप है। यह एक ऐसी युक्ति (डिवाइस) है जो किसी आंकिक (डिजिटल) सूचना को मॉडुलेट करके एनॉलॉग (analog) प्रारूप में भेजती है और जो एनॉलॉग प्रारूप में इसे सिगनल मिलता है उसे डी-मॉडुलेट करके डिजिटल रूप में ग्रहण करती है। यह किसी संचरण के माध्यम (transmission media) और आंकिक मशीन (जैसे कम्प्यूटर) के बीच संचार स्थापित करने के लिये आवश्यक अवयव है।
प्रणालियों

प्रणालियों - इजरायल प्रौद्योगिकी संस्थान (हिब्रू: הטכניון - מכון לישראל טכנולוגי) हाइफ़ा, इसराइल में एक अनुसंधान गहन प्रौद्योगिकी संस्थान है। मूलतः Technikum कहा जाता है, यह 1912 में स्थापित किया गया था। [1] इसकी प्राकृतिक विज्ञान, इंजीनियरिंग और वास्तुकला पर जोर दिया था और दवा के एक स्कूल बाद में जोड़ा गया है।
- कोशिकाओं में प्रोटीन disassembling 2011 में के लिए जिम्मेदार तंत्र, Avram Hershko और हारून Ciechanover, जो रसायन शास्त्र में ubiquitin प्रणाली की खोज के लिए 2004 के नोबेल पुरस्कार जीता: प्रणालियों इजरायल के रसायन विज्ञान में पहला नोबेल पुरस्कार के लिए घर है प्रणालियों के गणमान्य प्रो दान Shechtman उस वर्ष के लिए एक रसायन विज्ञान में नोबेल पुरस्कार विजेता के रूप में नामित किया गया था। वह quasicrystals के अपने क्रांतिकारी खोज के लिए पुरस्कार से सम्मानित किया गया।
2011 में, विश्व विश्वविद्यालयों के प्रतिष्ठित शैक्षणिक रैंकिंग दुनिया में 102 150 प्रणालियों स्थान पर रहीं. यह दुनिया में 15 वीं रैंक कंप्यूटर विज्ञान, 42 में इंजीनियरिंग / प्रौद्योगिकी के क्षेत्र में और प्राकृतिक विज्ञान और गणित में 51 - 75.
ऐंड्रू कार्नेगी

ऐंड्रू कारनेगी (सन्‌ १८३५-१९१९ ई.) विश्वविश्रुत उद्योगपति थे। उनके स्वस्थापित ट्रस्टों ने मानवतावादी दृष्टि से अंग्रेजी भाषाभाषी विश्व की साहित्य, कला, संस्कृति, शिक्षा एवं समाजसेवा की दिशा में सेवा का उज्वल दृष्टांत उपस्थित किया है।

जीवनी

कारनेगी स्काटलैंड के डनफ़र्मलिन्‌ नाक स्थान में उत्पन्न हुए तथा १३ वर्ष की उम्र के बाद अमरीका चले गए। वहाँ अमरीकी पेन्सेलवेनियन काटन मिल में बाबिन ब्वाय (तागा उठानेवाला) के रूप में काम करने लगे। कालांतर में वे पेनसेलवेनियन रेलवे बोर्ड के मंत्री और युद्ध विभाग के अधिकारी नियत हुए। सन्‌ १८६४ ई. में उन्होंने उद्योग और व्यापार के क्षेत्र में प्रेवश किया। तेल के व्यापार से अपना औद्योगिक जीवन आरंभ कर सन्‌ १८६५ में ये लोहे और कोयले की खानों के स्वामी हो गए; फिर १८८८ ई. तक होम स्टील मिल, कोयले एवं लोहे की खानों, ४२५ मील रेलवे लाइन और प्रपाती यातायात की एक लाइन खरीद ली। १९०१ ई. में यू.ए. स्टील कारपोरेशन में अपनी संस्थाओं के सम्मेल (merger) के पश्चात्‌ उन्होंने अपना जीवन लोकसेवा के क्षेत्र में समर्पित कर दिया। वस्तुत: लोकसेवा का कार्य उन्होंने ३१ वर्ष की आयु से ही आरंभ कर दिया था।
"पिट्सबर्ग कारनेगी इंस्टीट्यूट' की स्थापना कारनेगी ने १९९५ ई. में स्थानीय लोगों की सुख सुविधा के लिए की। स्काटलैंड विश्वविद्यालय हितार्थ "स्काटलैंड कारनेगी ट्रस्ट' (सन्‌ १९०१ ई.) तथा उदात्त मानव मूल्यों के आधार पर व्यापक पैमाने पर खोज, शोध एवं अनुसंधान के लिए "वाशिंगटन कारनेगी ट्रस्ट' की स्थापना सन्‌ १९०२ ई. में उन्होंने की।
अमरीका निवासी होते हुए भी अपनी जन्मभूमि की सेवा से विमुख नहीं रहे और अपने जन्मस्थान डनफ़र्मलिन्‌ के बच्चों के उन्नयन, विकास एवं संवृद्धि के लिए "कारनेगी डनफ़र्मलिन्‌ ट्रस्ट' की स्थापना की। उनके द्वारा वीर कार्यों को प्रोत्साहन, प्रवर्धन एवं संरक्षण देने के लिए सन्‌ १९०४ ई. में "कारनेगी हीरो ट्रस्ट" की स्थापना की गई। संयुक्त राज्य अमरीका, कनाडा तथा न्यू फ़ाउंडलैंड से शिक्षण प्रशिक्षण के विकास के लिए "कारनेगी फ़ाउंडेशन फ़ार द ऐडवांसमेंट ऑव टीचिंग" की स्थापना हुई। युद्ध की सदा के लिए समाप्ति के उद्देश्य से, उसके कारण और परिणाम पर अनुसंधान करने के लिए "कारनेगी एंडाउमेंट फ़ॉर इंटरनैशनल पीस" नामक ट्रस्ट की १९१० ई. में उनके द्वारा हुई स्थापना विशेष महत्व रखती है।
"न्यूयार्क कारनेगी कारपोरेशन" ने ३१ करोड़ ५० लाख डालर का महत्वपूर्ण अनुदान संयुक्त राज्य अमरीका, ब्रिटेन तथा उसके उपनिवेशों एवं साम्राज्यों के लोगों के लोगों के लिए दिया। अपने जीवन के अंतिम दिनों में एक करोड़ डालर से कारनेगी ने "कारनेगी यूनाइटेड किंगडम ट्रस्ट" की स्थापना की जिसका उद्देश्य परिवर्तित स्थितियों को ध्यान में रखते हुए ब्रिटेन, स्काटलैंड तथा आयरलैंड के विधानांतर्गत रार्ष्टीय महत्व के लोकोपयोगी कार्य करना है। सन्‌ १९१७ ई. के रायल चार्टर के अंतर्गत इसका संचालन होता है।
कारनेगी के ट्रस्टों द्वारा संगीत, साहित्य, कला, नाटक, रंगमंच, शिक्षा, पुस्तकालय, संग्रहालय, मातृ-शिशु-रक्षा, बाल तथा युवा क्रीड़ाकेंद्र, युवामंगल, प्रौढ़ोत्थान, ग्रामपुनर्निर्माण एवं समाजसेवा आदि के क्षेत्रों में सतत सेवा का महत्वपूर्ण कार्य चल रहा है। अपने जीवनकाल में ४५ करोड़ डालर का दान इन महत्वपूर्ण ट्रस्टों को कारनेगी ने दिया था।
पोटासियम नाइट्रेट

पोटासियम नाइट्रेट एक अकार्बनिक यौगिक है।
प्रतिरोधक

अन्य

ऊष्मा निकालने की क्षमता (वाटेज) के अनुसार प्रतिरोधों को १/४ वाट, १/२ वाट, १ वाट, २, वाट, ५ वाट, १० वाट, ५० वाट, १०० वाट आदि, का कहा जाता है।
दारा शूकोह

जीवनी

दारा को 1633 में युवराज बनाया गया और उसे उच्च मंसब प्रदान किया गया। 1645 में इलाहाबाद, 1647 में लाहौर और 1649 में वह गुजरात का शासक बना। 1653 में कंधार में हुई पराजय से इसकी प्रतिष्ठा को धक्का पहुँचा। फिर भी शाहजहाँ इसे अपने उत्तराधिकारी के रूप में देखता था, जो दारा के अन्य भाइयों को स्वीकार नहीं था। शाहजहाँ के बीमार पड़ने पर औरंगजेब और मुराद ने दारा के काफ़ि़र (धर्मद्रोही) होने का नारा लगाया। युद्ध हुआ। दारा दो बार, पहले आगरे के निकट सामूगढ़ में (जून, 1658) फिर अजमेर के निकट देवराई में (मार्च, 1659), पराजित हुआ। अंत में 10 सितंबर 1659 को दिल्ली में औरंगजेब ने उसकी हत्या करवा दी। दारा का बड़ा पुत्र औरंगजेब की क्रूरता का भाजन बना और छोटा पुत्र ग्वालियर में कैद कर दिया गया।
सूफीवाद और तौहीद के जिज्ञासु दारा ने सभी हिन्दू और मुसलमान संतों से सदैव संपर्क रखा। ऐसे कई चित्र उपलब्ध हैं जिनमें दारा को हिंदू संन्यासियों और मुसलमान संतों के संपर्क में दिखाया गया है। वह प्रतिभाशाली लेखक भी था। सफ़ीनात अल औलिया और सकीनात अल औलिया उसकी सूफी संतों के जीवनचरित्र पर लिखी हुई पुस्तकें हैं। रिसाला ए हकनुमा (1646) और "तारीकात ए हकीकत" में सूफीवाद का दार्शनिक विवेचन है। "अक्सीर ए आज़म" नामक उसके कवितासंग्रह से उसकी सर्वेश्वरवादी प्रवृत्ति का बोध होता है। उसके अतिरिक्त हसनात अल आरिफीन और मुकालम ए बाबालाल ओ दाराशिकोह में धर्म और वैराग्य का विवेचन हुआ है। मजमा अल बहरेन में वेदान्त और सूफीवाद के शास्त्रीय शब्दों का तुलनात्मक अध्ययन प्रस्तुत है। 52 उपनिषदों का अनुवाद उसने '"सीर-ए-अकबर (सबसे बड़ा रहस्य) में किया है।
हिंदू दर्शन और पुराणशास्त्र से उसके सम्पर्क का परिचय उसकी अनेक कृतियों से मिलता है। उसके विचार ईश्वर का श्विक पक्ष, द्रव्य में आत्मा का अवतरण और निर्माण तथा संहार का चक्र जैसे सिद्धांतों के निकट परिलक्षित होते हैं। दारा का विश्वास था कि वेदांत और इस्लाम में सत्यान्वेषण के सबंध में शाब्दिक के अतिरिक्त और कोई अंतर नहीं है। दारा कृत उपनिषदों का अनुवाद दो विश्वासपथों - इस्लाम और वेदांत - के एकीकरण में महत्वपूर्ण योगदान है।
राजनीतिक परिस्थितियों वश दारा में नास्तिकवाद की ओर रुचि हुई, यह निश्चित रूप से नहीं कहा जा सकता। बाल्यकाल से ही उसमें अध्यात्म के प्रति लगाव था। यद्यपि कुछ कट्टर मुसलमान उसे धर्मद्रोही मानते थे, तथापि दारा ने इस्लाम की मुख्य भूमि को नहीं छोड़ा। उसे धर्मद्रोही करार दिए जाने का मुख्य कारण उसकी सर्व-धर्म-सम्मिश्रण की प्रवृत्ति थी जिससे इस्लाम की स्थिति के क्षीण होने का भय था।
2017 में दिल्ली की 'डलहौजी रोड' का नाम बदलकर दारा शिकोह मार्ग कर दिया गया है।
ब्राज़ीली रियाल

रियाल ब्राज़ील का वर्तमान मुद्रा है। इसका मुद्रा चिह्न R$ है और आईएसओ कोड BRL है। इसे 100 सेंटावो में विभाजित किया जाता है। 
आधुनिक रियाल को 1994 में लाया गया था, जब पिछली मुद्रा, क्रुज़ेरो रियाल को रियाल योजना के तहत हटा दिया गया, जो एक मौद्रिक सुधार योजना थी। इसका उद्देश्य था तीन दशकों के लगातार मुद्रास्फीति को रोकना। उस समय इसका मतलब था अमेरिकी डॉलर के साथ 1:1 का विनिमय दर बनाए रखना। इसे 1999 में 2:1 के दर तक अवमूल्यन का सामना करना पड़ा, और 2002 तक 4:1 तक पहुँच गया था, और 2015 के आर्थिक संकट से पहले इसके मूल्य में थोड़ी बढ़ोतरी हुई थी। जून 2016 तक यह 3.2 रियाल प्रति डॉलर के आँकड़े तक पहुँच गई है। 
आधिकारिक तौर पर ब्राज़ीली रियाल के डॉलर जैसे चिह्न (जिसे सीफ़्राँओ कहते हैं) में एक के बजाय दो सीधी लकीरें () हैं।   लेकिन यूनिकोड इसे केवल फ़ॉन्ट डिजाइन का मामला मानता है, और दो लकीरों वाले संस्करण के लिए अलग कोड नहीं है। 

इतिहास

आधुनिक रियाल को 1 जुलाई 1994 के इतामार फ्रांको के राष्ट्रपति काल के दौरान लाया गया था, जब  रुबेन्स रिकुपेरो वित्त मंत्री थे। यह ब्राज़ीली अर्थव्यवस्था को स्थिर करने के लिए अपनाई गई रियाल योजना का हिस्सा था। इसने क्रुज़ेरो रियाल की जगह ले ली। इससे भारी तादाद में देशभर के नोटों को बदलना पड़ा। 
जब इसे इस्तेमाल में लाया गया, तब इसका मूल्य 1 युनिदाद रियाल दे वलोर (unidade real de valor URV, यानि वास्तविक मूल्य इकाई) के बराबर रखा गया। एक URV का मूल्य 2750 क्रुज़ेरो रियाल के बराबर था, जो उस समय अमेरिकी डॉलर और क्रुज़ेरो रियाल का विनिमय दर था। परिणामस्वरूप रियाल अमेरिकी डॉलर के मूल्य के बराबर था। 

उपयोगकर्ता

ब्राज़ील के साथ-साथ उसके पड़ोसी देश, जैसे उरुग्वे और पैराग्वे, जहाँ हर साल सैंकड़ों ब्राज़ीली ख़रीददारी करने जाते हैं, वहाँ रियाल का इस्तेमाल होता है। इसे अर्जेंटीना में भी स्वीकारा जाता है, जैसे राजधानी ब्यूनस आयर्स के रेस्त्राँओं में।
औंदसर

औंदसर (अंग्रेजी : Aundasar) एक गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
औंदसर गांव के ज्यादातर लोग खेती पर निर्भर करते हैं इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ४६३  है।
मनमर्ज़ियाँ

कहानी

यह कहानी एक सामान्य परिवार में रहने वाली राधिका (मोनिका सेहगल) की है। वहीं राधिका की सहेली समाइरा का मुंबई हुआ रहता है और वह राधिका से बिलकुल अलग स्वभाव की रहती है। लेकिन वह जब राधिका से मिलती है तो उसके कला से वह बहुत प्रभावित होती है।
रॉयल यूनिवर्सिटी ऑफ भूटान

प्रशासन

इस विश्वविद्यालय के घटक महाविद्यालय अपने अपने महाविद्यालय में शैक्षणिक व्यवस्था के लिए स्वतंत्र हैं। वाईस -चांसलर की देख रेख में इन महाविद्यालयों की शैक्षिक क्रिया कलाप और अनुसन्धान कार्य रहता है।

डिप्लोमा

यह विश्वविद्यालय दो वर्षीय (पूर्णकालिक) विभिन्न पाठ्यक्रमों में डिप्लोमा प्रदान करता है। इस डिप्लोमा के पश्चात् डिग्री पाठ्यक्रम में प्रवेश की सुविधा रहती है या यो कहिये कि डिग्री की पूर्व तयारी ही डिप्लोमा पाठ्यक्रम है।

डिग्री

यह विश्वविद्यालय ९० पाठ्यक्रमों में ३ वर्षीय डिग्री(पूर्णकालिक) प्रदान करता है।

ऑनर्स डिग्री

यह विश्वविद्यालय ९० पाठ्यक्रमों में ४ वर्षीय ऑनर्स डिग्री (पूर्णकालिक) प्रदान करता है।
एसिडफ्यूच्सिन

एसिडफ्यूच्सिन एक कार्बनिक यौगिक है।
दीवाने

संक्षेप

विशाल (अजय देवगन), एक बहुत मेहनती अधिकारी है जो अपने परिवार की देखभाल करता है। वह सपना (उर्मिला मातोंडकर) से प्यार करता है। उसके चाचा लेखराज (परेश रावल), विशाल को मारने की कोशिश कर रहे हैं क्योंकि वह खुद अपराधी हैं जिसका विशाल पर्दाफाश करने की कोशिश कर रहा है। लेकिन वह यह नहीं जानता कि उसके चाचा अपराधी हैं और उनका बहुत सम्मान करता है। फिर एक डकैती होती है और अरुण (अजय देवगन) डाकू होता है जो विशाल का हमशक्ल होता है। बाद में जब विशाल कमिश्नर (शिवाजी साटम) को अरुण और उसका हमशक्ल होने के बारे में बता रहा था, तब उसे लेखराज के बेटे ने गोली मार दी। फिर विशाल कोमा में चला जाता है और कमिश्नर अरुण के साथ एक योजना बनाता है। वह उसे दुनिया की नजरों में विशाल की तरह पेश करते हैं ताकि अपराधियों को विशाल का डर रहे। 
जब कमिश्नर अरुण के साथ बात कर रहे थे, तो सपना आती है और आयुक्त अरुण से छुपने को कहता है। जब सपना आती है तो अरुण को पहली नजर में ही उससे प्यार हो जाता है। तब कमिश्नर विशाल के परिवार को बताते हैं कि अरुण विशाल है। अरुण के दो दोस्त, पूजा (महिमा चौधरी) (जो अरुण से प्यार करती है लेकिन अरुण उसे प्यार नहीं करता), और ओके (जॉनी लीवर) हैं। पूजा रोती है और अदम्य ढंग से कमिश्नर से कहती है कि उसे अरुण का ठिकाना बताए। समय बीतता है और विशाल कोमा से वापस आ जाता है। सपना हैरान हो जाती है और अरुण से नफरत करने लगती है क्योंकि वह विशाल नहीं है और उसने उसे नहीं बताया था। फिर जैसे-जैसे समय बीतता है, अरुण वापस आता रहता है क्योंकि विशाल को अपराधियों और सपना पर ध्यान केन्द्रित करने की आवश्यकता होती है इसलिए वह अरुण को सपना की देखभाल करने के लिए कहता है। सपना फिर अरुण से प्यार करने लगती है। तब पूजा को पता चलता है कि अरुण सपना से प्यार करता है और पूजा का दिल टूट जाता है। सपना अरुण के पास आती है और उससे पूछती है कि उसे क्या करना चाहिए। वह उसे बताता है कि वह उसके लायक नहीं है लेकिन है। विशाल और सपना की शादी की व्यवस्था होती है और कमिश्नर को पता चला कि विशाल का चाचा वही है जो शहर को आतंकित कर रहा है। फिर चाचा ने विशाल को गोली मारने की कोशिश में अरुण को गोली मार दी। उसके चाचा और उसके बेटे को गिरफ्तार कर लिया जाता है और अरुण बच जाता है। जैसे ही वह जा रहा होता है, उसे विशाल ने रोका और बताया कि वह सपना के बिना क्यों जा रहा है। तब विशाल ने अरुण और सपना को एकजुट किया। अंत में, विशाल अपने रास्ते चला जाता है, और ऐसा पूजा भी करती है।
श्रव्य प्रवर्धक

ऐसे एलेक्ट्रानिक प्रवर्धक को श्रव्य प्रवर्धक या आडियो एम्प्लिफायर (audio amplifier) कहते हैं जो कम शक्ति के श्रव्य संकेतों का प्रवर्धन कर सकें। श्रव्य-आवृत्‍ति शक्ति प्रवर्धक (audio power amplifier) वह एलेक्ट्रॉनिक प्रवर्धक है जो कम शक्ति के श्रव्य आवृत्ति वाले विद्युत संकेतों को प्रवर्धित करके उनको इतना शक्तिशाली बना दे कि वे लाउडस्पीकर को चला सकें। उन संकेतों को श्रव्य संकेत (आडियो सिगनल) कहते हैं जिनकी आवृत्ति २० हर्ट्ज से लेकर २० हजार हर्ट्ज के बीच होती है। इस सीमा के भीतर की आवृत्तियों वाले संकेत ही मानव कर्ण को सुनाई पड़ते हैं, इससे कम या अधिक के नहीं।
श्रव्य प्रवर्धकों का निवेश संकेत (इनपुट सिगनल) कुछ सौ माइक्रोवाट के स्तर का होता है जबकि आउटपुट दस, सौ या हजार वाट के स्तर का हो सकता है। श्रव्य प्रवर्धक, रेडियो, टीवी, टेलीफोन, सेलफोन आदि के आवश्यक अंग है।
वालेरी लेवोनेव्स्किय

प्रारंभिक जीवन

वालेरी का जन्म अगस्त 15, 1963, को ग्रोडनो नगर में एक बड़े परिवार में हुआ था।

व्यावसायिक जीवन

वर्ष 1996 से यह बेलारूस गणराज्य के उद्यमियों की हड़ताल की समिति के नेता है। साल 2001 में यह बेलारूस के राष्ट्रपति के पद के उम्मीदवार के रूप में खड़े हुए थे।
2004-2006 – बेलारूस गणराज्य की दंड-विधि संहिता के 368 अनुच्छेद के 2 भाग के अनुसार (बेलारूस गणराज्य के राष्ट्रपति का अपमान) जेल काटा रहा संपत्ति की जब्ती के साथ।

परिवार

विवाहित। चार बच्चें हैं।
द हंगर गेम्स

कथानक

फ़िल्म की कहानी दुःस्थानता और सर्वनाश के पश्चात के भविष्य के पानेम राष्ट्र में घटित होती है, जहाँ 12 से 18 वर्ष की आयु वाले लड़के व लड़कियों को हंगर गेम्स नाम की सलाना प्रतिस्पर्धा में भाग लेना पड़ता है जिसका प्रसारण देश भर में किया जाता है। हंगर गेम्स ऐसी प्रतिस्पर्धा है जिसमें "ट्रिब्यूटस" को अपनी अंतिम साँस तक जीवित रहने के लिए लड़ना पड़ता है तथा अंत में एकमात्र जीवित बचा प्रतियोगी विजेता कहलाता है। फ़िल्म की नायिका कैट्निस एवरडीन (लॉरेंस) अपनी छोटी बहन के बदले प्रतियोगिता में जाने के लिए अपना नाम आगे करती है। कैट्निस के साथ उसके डिस्ट्रिक्ट का पुरुष सहयोगी पीटा मेलार्क (हचरसन) उसके साथ पानेम की राजधानी कैपिटोल में भूतपूर्व विजेता हेमिच एब्रनैथी (हैर्ल्सं) के मार्गदर्शन में प्रशिक्षण के लिए जाता है।

रिलीज़

फ़िल्म को फ्रांस में मार्च 21, 2012, को तथा अमेरिका में मार्च 23, 2012, को पारंपरिक सिनेमाघरों और डिजिटल आईमैक्स सिनेमाघरों में रिलीज़ किया गया। जापान में बाद में सितम्बर 28 के दिन रिलीज़ हुई। जब फ़िल्म रिलीज़ हुई तो इसने किसी भी गैर-उत्तरकथा फ़िल्म द्वारा अपने पहले दिन और सप्ताहांत में की गई कुल कमाई का नया रिकोर्ड बनाया ($67.3 मिलियन)। अपनी रिलीज़ के समय फ़िल्म अपने पहले सप्ताहांत में सम्पूर्ण उत्तरी अमेरिका के इतिहास में तीसरी सबसे अधिक कमाई ($152.5 मिलियन) करने वाली फ़िल्म बन गई। यह वर्ष 2009 की फ़िल्म अवतार के बाद की पहली फ़िल्म है जो लगातार चार सप्ताह तक उत्तर अमरीकी बॉक्स ऑफिस में प्रथम स्थान पर रही। फ़िल्म बॉक्स-ऑफिस पर अत्याधिक सफ़ल रही, जिसमें इसने अपनी लागत के कुल $78 मिलियन बजट के मुकाबले संसार भर में $685 मिलियन की कमाई की। अगस्त 18, 2012, के दिन फ़िल्म डीवीडी और ब्लू-रे डिस्क प्रारूपों में रिलीज़ की गई।

समीक्षा

द हंगर गेम्स ने सकारात्मक समीक्षाएँ प्राप्त की, जिसमें विशेष रूप से इसकी विषयवस्तुओं और संदेशों की प्रशंसा हुई, इसके साथ ही कैट्निस की भूमिका में लॉरेंस को भी काफ़ी सराहना मिली। उपन्यास की तरह फ़िल्म को भी अन्य कार्यो के साथ समानता के कारण आलोचना का सामना करना पड़ा, जैसे जापनी उपन्यास बैटल रोयाल, इस पर आधारित वर्ष 2000 की फ़िल्म तथा शर्ली जैक्सन की लघु कथा "द लॉटरी"।
प्रचालन बिन्दु

किसी तकनीकी युक्ति का प्रचालन बिन्दु (operating point) उसके प्रचालन के विस्तृत परास  के अन्दर स्थित वह बिन्दु (या अवस्था) है जिसके आस-पास वह युक्ति कार्य करती है। यदि इलेक्ट्रॉनिक्स इंजीनियरी की बात करें तो संचालन बिन्दु स्थापित करने का बहुत महत्व है। इसे 'अभिनति' या 'बायसिंग' भी कहते हैं।
नागा रेजिमेंट

"नागा रेजीमेंट" भारतीय सेना का एक सैन्य-दल है। नागा रेजिमेंट भारतीय सेना के एक पैदल सेना की रेजिमेंट है। यह भारतीय सेना की सबसे कम उम्र की रेजिमेंटों में से एक है - 1९७० में रानीखेत में पहली बटालियन (1 नागा) उठाया गया था। रेजिमेंट मुख्यतः नागालैंड से भर्ती होती है।

मुद्दे

नागा युवाओं ने कारगिल युद्ध में प्रशंसा अर्जित की। पूरे राज्य में ३२५ नग युवाओं की भर्ती के लिए सेना ने सभी श्रेणियों के पदों के लिए विशेष भर्ती अभियान चलाया। जीओसी नागालैंड, मेजर जनरल आर एन कपुर, ने कहा कि कम से कम ३,००० युवा युवाओं को २०१४ में सेना, असम राइफल्स और आरक्षित बटालियनों में भर्ती किया जाएगा और उम्मीद है कि युवाओं को सशस्त्र बलों में शामिल होने का मौका मिलेगा।
कापासिय़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

कापासिय़ा बांग्लादेश के मध्य में स्थित, ढाका विभाग के  गाजीपुर जिले  में स्थित है।

जनसंख्या डेटा

जनगणना 2011 के अनुसार कुल जनसंख्या 3,21,454 है। पुरुष - 1,622,303 और महिला - 1,59,151

शिक्षा

कपसिया अपज़िला शिक्षा दर - 56.41% पुरुष - 57.35% और महिला - 55.47%।
सरकारी प्राथमिक स्कूलों की संख्या 140
पंजीकृत निजी प्राथमिक विद्यालयों की संख्या 27 है।
अपंजीकृत: 01 गैर सरकारी प्राथमिक विद्यालयों की संख्या।
सामुदायिक प्राथमिक विद्यालयों की संख्या 07
क्लस्टर संख्या 08
(D) माध्यमिक और उच्च शिक्षा
जूनियर माध्यमिक विद्यालयों की संख्या 07 है।
माध्यमिक विद्यालयों की संख्या 64 है।
स्वतंत्र ईबेदयई मदरसों की संख्या 30 है।
मदरसों की संख्या 67
तकनीकी कॉलेजों की संख्या 03
तकनीकी स्कूलों की संख्या और मदरसा 04।
कॉलेजों की संख्या 06 है।
कॉलेजिएट -9, स्कूल -65, मदरसा -66 में स्थित संस्थानों की संख्या

अर्थव्यवस्था

प्रगति सहकारी भूमि विकास बैंक लिमिटेड, संक्षेप में, प्रगति बैंक कपसिया अपज़िला में स्थापित किया गया था। यह बांग्लादेश का पहला भूमि विकास बैंक है। [३]
वर्तमान में, कपसिया में छह बैंक हैं।

संचार प्रणाली

कावासिया अपज़िला में सड़क, जलमार्ग और रेलमार्ग उपलब्ध हैं, तौफीक पब्लिक सर्विस के साथ। ढाका, फुलबरिया और मोहखली बस स्टैंड से रास्ते में, कपसिया से चलने वाली बस सीएनजी उपलब्ध है, जो चंदासुर चौरस्ता और राजेंद्रपुर चौरस्ता से कपसिया अपझिला पर स्थित हैं।
शीतलाक्ष्या नदी पर कपसिया अपज़िला के लिए सड़क मार्ग से यात्रा करें। कमलापुर रेलवे स्टेशन से रेलवे के राजेंद्रपुर स्टेशन तक सड़क मार्ग से कपासिया अपजिला तक पहुंचा जा सकता है।

विविध

मस्जिदों की संख्या 589 है।
मंदिरों की संख्या ० 07
डाकघरों की संख्या 28 है।
टेलीफोन और टेलीग्राफ कार्यालय 01।
सिनेमा हॉल की संख्या 01।
नवनिर्मित यूपी कॉम्प्लेक्स 05
जनसंख्या का घनत्व प्रत्येक किमी 900 है।
देशी लोगों की संख्या 7328
धर्म मुस्लिम है - 94% और हिंदू - 5.6%
जिले से दूरी 31 किमी है।
राजधानी से दूरी 65 किमी
नदियों की संख्या 03
डाकबंगाल की संख्या 02 है।
ज्येष्ठ अमावास्या

ज्येष्ठ अमावास्या भारतीय पंचांग  के अनुसार तृतीय माह की तीसवी तिथि है, वर्षान्त में अभी २७० तिथियाँ अवशिष्ट हैं।
देवसमाज

देवसमाज की स्थापना 1887 ई. में सत्यानंद अग्निहोत्री ने किया था। देवसमाज के लोग ईश्वर की सत्ता में विश्वास नहीं करते हैं। इस समाज का केन्द्र लाहौर में था।
जून २०१७ लंदन हमले

३ जून २०१७ को इंग्लैंड के लंदन शहर में आतंकवादी हमले हुए। हमले तब शुरू हुआ जब तीन पुरुष लंदन ब्रिज के पैदल चलने वालों पर एक वैन चलाई। बाद में उन पुरुषों ने वैन छोड़ दिया और पास के बरो मार्केट मे गए, जहां उन्होंने रेस्टोरेंट और पब के आसपास के लोगों पर चाकू से हमला किया। हमलावरों कट्टरपंथी इस्लामवादी आतंकवादी थे।
इस हमलेमें सात लोगों की मौत हो गई और ४८ घायल हो गए, जिनमें दो निहत्थे पुलिस अधिकारि थे जो हमलावरों से निपटने का प्रयास कर रहे थे।
स्कैन्डिनेवियन एयरलाइन्स

स्कैँडिनेवियन एयरलाइन्स सिस्टम (Scandinavian Airlines System, SAS) विश्व की एक प्रमुख वायुयान सेवा हैं। एस० ए० एस० वायुसेवा स्वीडन, डेनमार्क और नार्वे, जो कि उत्तरी यूरोप के स्कैंडिनेविया प्रांत के देश हैं, की राष्ट्रीय वायुसेवा है। स्कैंडिनेवियाई देशों की यह सबसे बड़ी वायुसेवा है। एस० ए० एस० स्टार अलायंस (Star Alliance) वायुसावा संगठन का एक प्रमुख सदस्य है और उसके संस्थापक सदस्यों में एक है। एस० ए० एस० के तीन हब हैं - स्टॉकहोम, कोपेनहेगन और ओस्लो, जो कि इस वायुसेवा के सदस्य देशों की राजधानियाँ हैं।
हिन्दू धर्म की आलोचना

हिन्दू धर्म की आलोचना से तात्पर्य हिन्दू धर्म के अनुयायियों द्वारा आयोजित प्रथाओं तथा विश्वासों की आलोचना से है। यह आलोचना दोनों हिन्दू एवं ग़ैर-हिन्दू विचारकों द्वारा की गई है। धार्मिक आलोचना एक संवेदनशील मुद्दा है तथा धर्म के अनुयायी इससे असहमत भी होते हैं किंतु गौरतलब है कि आलोचनाओं के फलस्वरूप ही कई सामाजिक सुधार संभव हो पाए। प्रारंभिक हिन्दू सुधारकों ने भी भेदभाव व कुरीतियों के खिलाफ आवाज़ उठाई तथा कई हिन्दू समाजसुधारक आंदोलन भी चलाए गए।
आवृत्ति परिवर्तक

ऐसी किसी भी युक्ति को आवृत्ति परिवर्तक (frequency change या frequency converter) कहते हैं जो किसी नियत आवृत्ति की विद्युत को किसी अन्य आवृत्ति की विद्युत शक्ति में बदलती है। ये युक्तियाँ इलेक्ट्रॉनिक और विद्युतयांत्रिक (electromechanical) दोनों ही प्रकार की सम्भव हैं। ऐसा हो सकता है कि आवृत्ति परिवर्तक, आवृत्ति को बदलने के साथ-साथ प्रत्यावर्ती धारा का आयाम भी बदल रहा हो।

उपयोग

आवृत्ति को बदलने की आवश्यकता अनेकों जगह होती है। उदाहरण के लिए, किसी प्रेरण मोटर को अलग-अलग वेग से घुमाने के लिए। इसी तरह दो अलग-अलग आवृत्ति की विद्युत-ग्रिडों को सीधे नहीं जोड़ा जा सकता। किसी एक ग्रिड की आवृत्ति को बदलकर दूसरे ग्रिड की आवृत्ति के बराबर करना पड़ेगा।